Den Vest-Sjællandske Avis, 1841-03-26
Falske Seddel-Fabrikanter. Vore Læsere ville erindre, at der forrige Sommer var megen Tale om, at Politiet var kommet paa Spor efter, at falske Femrigsbankdaler=Sedler, fabrikerede i Hamborg, besørgedes udgivne paa Lolland og Falster, og at strenge Undersøgelser og Forhør i denne Anledning foretoges. Vi see os nu istand til at meddele de factiske Oplysninger ved denne Sag. Hovedmændene i den ere Handelsmand Joseph Moriz Lublin og Kjøbmand Hendrik Ambrosius Borella, begge bosiddende i Saxkøbing, samt Lithograph Joseph Josephson i Hamborg. De 2de Førstnævnte havde fattet det Forsæt at lade forfærdige falske Bancosedler for derved at ophjælpe deres Forfatning. Da de derfor i Foraaret 1839 i Handelsanliggender vare i Rostock, henvendte L. sig til en ham bekjendt Graveur Hirsch fra Lübeck med Anmodning om at forfærdige en Plade til falske En Rigsbankdaler=Sedler. Skjøndt denne i Begyndelsen syntes villig til at indlade sig herpaa, afslog han det dog siden. L. henvendte sig derfor til Lithograph Josephson fra Lübeck, der var bosiddende i Hamborg, hvorhen L. i Følge med B. i Juli 1839 vare reiste. J. indvilgede i at forfærdige falske En Rigsbankdaler=Sedler, efterat L. havde givet ham en ægte til Mønster, og L. modtog til sin Compagnon 2de Aftryk af Pladen, der var forfærdiget endnu inden L.s Afreise fra Hamborg. De bleve nu enige om samlede at reise til Hamborg for at faae flere Aftryk af J. J August Maaned 1839 indfandt de sig derfor hos denne og mødtoge 50 falske Sedler og bleve tillige enige med ham om, at han, efter nærmere at have hørt fra dem, skulde forfærdige falske Fem Rigsbankdaler=Sedler. De falske En-Rigsbankdaler Sedler vare lithographerede paa simpelt Papir og hverken forsynede med Stempler eller Vandmærker, men L. og B. lode, medens de vare i Hamborg, efter en af J. forfattet Tegning, hvori stode Bogstaverne R. B med en Krands omkring, hos en Graveur forfærdige et Stempel, der skulde paatrykkes Sedlerne. Paa de 50 falske Sedler skrev Josephson Underskrifterne og Borella Numerne. De 52 (Prøverne inclusive) falske En=Rbd. Sedler maae antages at være udgivne paa Lolland og Falster i Tidsrummet fra Efteraaret 1839 til Foraaret 1840, dog ere under Sagens Behandling kun 25 komne tilveie. J April Maaned 1840 tilskrev B. Josephson om at forfærdige falske Fem=Rigsbankdaler Sedler, og efterat denne havde svaret, at han var villig, naar han fik en ægte Seddel til Model, blev en Saadan ham tilstillet. Lublin maa have været enig med B. heri, da han har givet flere af dennes Breve til J., angaaende Fabricationsmaaden, sin Paategning. Medens Josephson nu var beskjeftiget med Fabricationen af disse Sedler, henvendte han sig til en Graveur i Hamborg om at faae forfærdiget en Plade, der skulde afbenyttes til Vandmærkerne i Sedlerne. Men da den bestilte Plades Udseende forekom Graveuren mistænkelig, henvendte han sig til Politiet i Hamborg, der var tilstede og anholdt Josephson, da han kom for at afhente Pladen. Politiet i Hamborg tilskrev Politiet her, der strax skred til nærmere Undersøgelser og Forhør, som først foretoges af Byfogden i Saxkjøbing og senere af den dertil udnævnte Justitsr., Politieretsassessor v. Osten. Sagens endelige Behandling er nu overdraget en Commission, bestaaende af Sidstnævnte og Landsover- samt Hof- og Stadsrets=Assessor Flensborg. Vi skulle i sin Tid meddele vore Læsere Udfaldet af denne implicerede Sag. (Berl. Av.)- Efteraars Landemodet for Sjællands Stift skal for Fremtiden bortfalde, med mindre særegne Omstændigheder i enkelte Tilfælde maatte gjøre dets Afholdelse ønskelig, under hvilken Forudsætning sammes Berammelse kan afgjøres af Landemodets Medlemmer, ved hvert Aars Sanct Hans Landemode; ligesom det ogsaa skal være Stiftamtmanden og Biskoppen overladt at sammenkalde et Efteraarsmøde, naar de efter Sommer-Landemodets Afholdelse dertil maatte finde tilstrækkelig Føie. (Dagen.)